Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lubab täita oma sõjaeesmärgid hoolimata rahvusvahelisest survest.
Qatar: läheneb tehing
Iisraeli ja välismaa pantvangide vabastamiseks Hamasi käest.
Iraan õhutab araabia- ja moslemiriike
piirama oma poliitilisi sidemeid Iisraeliga.
Iisrael peab otsustavalt vastu keset rahvusvahelist survet
ja Jeruusalemm jääb ühemõtteliselt kindlaks
oma sõjaeesmärkide saavutamisele,
tagamaks, et "Ei iial enam" ei tähendaks vaid õõnsat loosungit.
Pöördumises rahva poole
toonitas Iisraeli peaminister Benjamin Netanyahu alguses
Iisraeli rahva sügavat kaastunnet sõdurite peredele,
kes on riigi kaitseks ülima ohvri toonud.
Tahaksin avada südamliku kaastundega
meie kangelaslike sõdurite peredele, kes on langenud Gaza sektoris.
Embame kõik peresid piiramatu armastusega
ja anname au langenud sõduritele.
Nad võitlesid meie kõigi eest, et kaitsta meie kodu,
ja tänu neile on tagatud meie elud.
Olgu nende mälestus õnnistatud ja maksku Jumal nende eest kätte.
Peaminister Netanyahu rääkis ka kasvavast rahvusvahelisest survest
ja välisvaenlaste, nagu Qatari ja Iraani diplomaatilisest sõjast
valeinfo levitamiseks Läänes, et tekitada rahvarahutusi.
Nad sihivad islamistidest immigrante,
kes on altid Lähis-Ida manipulatsioonidele.
Ometi on sellevastane võitlus Lääne toetuse säilitamiseks,
põhirõhuga USA-l, seni vilja kandnud.
See pole iseenesestmõistetav:
Hindan väga USAd, meie sõbra president Joe Bideni juhtimisel,
kes näeb meie ühiseid huve ühtmoodi Iisraeliga.
USA on saatnud Lähis-Itta lennukikandjaid ja nende abilaevu,
erilise allveelaeva ja saadab meile pidevalt olulist laskemoona.
Aga isegi USAs ja mujal maailmas,
on meie vastu viimastel nädalatel üha tugevamat survet kasutatud.
Tahaksin rääkida mõningaist survetest,
mida oleme tõrjunud ja tõrjume ka edaspidi.
Paljud maailmas nõudsid, et me ei siseneks Gazasse.
Sisenesime.
Nad survestasid meid mitte sisenema Gaza linna. Sisenesime.
Na keelitasid meid mitte sisenema Shifa haiglasse,
kuigi see oli Hamasi keskseks terroribaasiks. Sisenesime.
Meid survestati nõustuma täieliku relvarahuga. Keeldusime
ja oleme teinud selgeks - nõustume vaid ajutise relvarahuga
ja ainult pantvangide tagastamise eest.
Koos oma kolleegidega seisan vastu neile surveavaldustele
ja ütlen maailmale: Võitleme edasi kuni võiduni,
kuni hävitame Hamasi ja toome oma pantvangid tagasi koju.
Iisraeli juht toonitas lisaks, et hoolimata rahvusvahelisest survest
ei peatu Iisrael enne, kui sõjaeesmärgid on saavutatud.
On tähtis toonitada, et Netanyahu pöördus ka pantvangide perede poole,
rõhutades rohkeid raporteid alusetute kuulduste kohta.
Pantvangide suhtes liigub alusetuid kuuldusi ja ebaõigeid raporteid.
Tahaksin selgeks teha - seni pole kokkulepet saavutatud.
Kuid tahan lubada: kui on midagi teatada, siis teeme seda.
Selgituseks nii palju,
et CIA direktor William Burns ja Mossadi juht David Barnea
juhivad kõnelusi Hamasi patroonide, eelkõige Katariga,
kelle pealinnas Dohas asub Hamasi poliitiline juhtkond.
Kokkulepe on viimastel nädalatel aeg-ajalt üles-alla käinud,
kuid arvan, et olen praegu kindlam,
et oleme piisavalt lähedal tehingule,
mis võib tuua inimesed turvaliselt tagasi kodudesse,
olgu nad pantvangid Hamasi käes,
või see, mida nad vastu tahavad, toimub Iisraeli poolel.
Samal ajal, kui käivad põhjalikud jõupingutused
kokkuleppe saavutamiseks
pantvangide vabastamiseks Hamasi terrorirühmituse küüsist,
püüab Peking üha jõulisemalt ühendada araabia- ja islamimaailma,
et aidata avaldada survet Iisraelile relvarahuks, ilma otsustava võiduta.
Hiina jõupingutuste osana
võõrustas riigi esidiplomaat Pekingis oma araabia- ja islamimaade kolleege
kohtumisel, kus ta toonitas Hiina toetust islamimaailma lähenemisele
Iisraeli-Hamasi konfliktile.
11. novembril kogunesid islami- ja araabiamaad
ühisele kriisikohtumisele,
et teha selge ja jõuline ühisavaldus Palestiina-Iisraeli olukorra kohta,
kutsudes kohesele vaherahule, tsiviilelanike kaitsmisele,
humanitaarabi andma ja kahe riigi lahendust kehtestama.
Hiina toetab seda täielikult
ja oleme valmis töötama oma vendade-õdedega
araabia- ja islamimaades, et teha lakkamatuid jõupingutusi
võitluse lõpetamiseks Gazas nii pea kui võimalik,
et leevendada humanitaarkriisi ja edendada peatset, põhjalikku,
õiglast ja püsivat palestiina küsimuse lahendamist.
Samuti kohtumisel esinenud
Palestiina omavalitsuse PO välisminister Riyad Al-Maliki
kasutas võimalust kuulutada rahvusvahelisel foorumil
Ramallah' narratiivi Jeruusalemma kavatsuste kohta.
Iisrael on taas palestiina rahva vastu sõja kuulutanud.
See pole esimene sõda,
mille Iisrael palestiinlaste vastu on kuulutanud,
kuid Iisrael tahab muuta selle viimaseks sõjaks.
Viimaseks sõjaks,
mis lõpetab palestiina rahva ja ajaloolise maa, millel nad elavad.
Lääne rahastatud PO esidiplomaat, kes kordas alguses
Ramallah's asuva palestiinlaste juhtkonna ametlikku positsiooni,
tegi ka avalduse, väites,
et Iisrael vastutab Hamasi 7. oktoobri veresauna eest.
Seetõttu kinnitas peaminister Netanyahu,
et Gaza tulevik ei saa hõlmata palestiinlaste juhtkonda,
kes õpetab oma lapsi terroristideks saama.
Täna ütles Palestiina omavalitsus Ramallah's
midagi täiesti kujuteldamatut. Ta väitis, et see polnud Hamas,
kes loodusfestivalil Gaza lähedal koletu massimõrva sooritas.
Ta süüdistas selles hoopis Iisraeli.
See on tõe täielik pea peale pööramine.
Abu Mazen, kes on varem eitanud holokausti toimumist,
eitab täna Hamasi massimõrva toimumist ja see on vastuvõetamatu.
Minu sihiks on, et päev pärast seda, kui hävitame Hamasi,
ei eitaks ükski tsiviilvalitsus Gazas seda veresauna,
ei õpetaks oma lapsi terroristideks saama,
ei maksaks terroristidele ega räägiks oma lastele,
et nende ülim siht elus on näha Iisraeli riigi hävingut ja lagunemist.
See pole aktsepteeritav ja nii me rahu ei saavuta.
Teheranis kordas Iraani ülemjuht ajatolla Ali Khamenei
üleskutset araabiamaailmale Iisraeli vastu ühineda.
Mõned moslemivalitsused mõistavad vahel hukka pommitamisi
erinevatel assambleedel, avaldustes ja mujal,
mõned ei tee isegi seda.
See hukkamõist pole piisav.
Nad peaksid ära lõikama selle sionistliku režiimi elulise arteri.
Nad ei tohiks lasta naftal, energial, kaupadel ja muul
sionistlikku režiimi pääseda.
Nad peaksid piirama oma poliitilisi sidemeid
vähemalt piiratud ajaperioodiks
vähemalt aastaks või rohkemaks, need katkestama.
Kui nad tahavad kuritegude lõppemist,
peab see tragöödia lõppema. See on nende kohus.
Kui Iraani ülemjuhile teeb tuska Lääne kõikumatu toetus Iisraelile,
püüab riigi välisministeerium veenda USA avalikkust, et toetus juudiriigile,
olenemata USA riiklikest strateegilistest huvidest,
on peamiseks põhjuseks,
miks Iraani käsilased regioonis USA sõjaväelasi ründavad,
kõige tihemini Iraagis ja Süürias.
Ameerika valitsuse üldine piiramatu toetus
sionistliku režiimi sõjakuritegudele
on regioonis muidugi tõsiseid reaktsioone kohanud,
eriti Ameerika valitsuse põikpäine vastuseis
mis tahes üldsõnalisele resolutsioonile ÜRO Julgeolekunõukogus,
mis hõlmab nõuet koheseks, lõplikuks vaherahuks.
Kui Iraan juhendab, rahastab, treenib ja varustab oma käsilasi regioonis,
siis kartes USA pikaleveninud vastust Iraani rünnakute eest,
näib ta jätkavat katseid distantseeruda oma regionaalsetest käsilastest,
vältimaks kättemaksu,
mis võib maksta ajatolla režiimile võimu Teheranis.
Aitäh, et vaatasite TV7 Iisraeli Uudiseid!
Julgustaksin teid taas paluma rahu Jeruusalemmale
ja päästet Iisraelile!
Kui meie igapäevased ülevaated teid õnnistavad
ja sooviksite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Jumala abiga kohtume järgmises saates!
Seniks - Shalom Jeruusalemmast!
Tõlge: Monika Jaaguri